**Indstilling af kandidater til Danish Composite Award**

Plastindustriens Kompositsektion uddeler igen i 2020 en forsknings- og uddannelsespris til én eller flere studerende, der har fuldendt et afgangsprojekt eller tilsvarende i 2019, hvori anvendelse af kompositmaterialer indgår som et væsentligt element.

Formålet med prisen er at fremme kendskabet og interessen for kompositmaterialer blandt studerende og samtidig styrke samarbejdet med landets uddannelsesinstitutioner.

**Retningslinjer for indstilling**

o Afgangsprojektet eller tilsvarende skal være afsluttet i 2019 fra en dansk uddannelsesinstitution

o Kandidater indstilles af hoved- eller medvejleder

o Indstillingen sendes til Plastindustriens sekretariat, Anders K. Knudsen, [akk@plast.dk](mailto:akk@plast.dk), senest 20. januar 2020

**Indstilling skal omfatte**

o Navn på kandidat(er)

o Uddannelsesinstitution

o Projekttype

o Titel og navn på indstiller

o Kort beskrivelse af projekt (max 1.500 anslag)

o Motivering af indstilling – se også retningslinjer for tildeling (max 1.500 anslag).

**Retningslinjer for tildeling**

* Kun projekter, hvori anvendelse af kompositmaterialer indgår som et væsentligt element, kan komme i betragtning
* Projektarbejde der vurderes at have stor betydning for kompositindustrien i form af forskningshøjde eller udbredelse af kendskab til kompositmaterialer vil blive vurderet højt
* Der vil blive lagt vægt på kreativitet samt originale ideer med en væsentlig nyhedsværdi i projektets resultater
* Projektet skal vidne om et gennemført, veldisponeret og professionelt arbejde og være bedømt til en karakter væsentligt over middel
* Bedømmelsesudvalget for tildeling af prisen udgøres af Kompositsektionens bestyrelse
* Projektet skal kunne omtales offentligt. Visse detaljer kan dog holdes hemmeligt af konkurrencemæssige hensyn
* Kun rettidigt indstillede kandidater kan komme i betragtning
* Hvis bedømmelsesudvalget vurderer, at der ikke er kvalificerede projekter, kan udvalget beslutte ikke at uddele prisen i det pågældende år.

**Prisens størrelse og offentliggørelse af prismodtager**

* Prisen består af et diplom samt følgende (maksimal udgift 15.000 d.kr):
  + 7.500 kr. (B-indkomst) eller
  + Deltagelse i JEC World Composite Show Europe Paris, marts 2021 (fly, hotel, adgang til JEC, 300 € i lommepenge).
* Prisen omfatter den/de kandidat(er), der har udarbejdet afgangsprojektet
* Prismodtageren får direkte besked umiddelbart efter, at bestyrelsen har truffet sin beslutning, hvilket sker senest februar 2020
* Projekt og prismodtager offentliggøres på www.plast.dk så snart prismodtageren har fået besked
* Prismodtageren indbydes til at deltage i kompositsektionens årsmøde den 25. juni 2020 med mulighed for at præsentere vinderprojektet.